სლოვაკური ენა
სლოვაკური ენა (სლოვაკ. slovenský jazyk ან slovenčina) — განეკუთვნება სლავური ენების დასავლურ ჯგუფს. ძირითადად გავრცელებულია სლოვაკეთში. სლოვაკურ ენაზე ლაპარაკობს 6000 ათ.-მდე კაცი. აქვს სამი დიალექტი - დასავლური, შუა და აღმოსავლური სლოვაკური. სალიტერატურო ენის ჩამოყალიბება დაიწყო XIX საუკუნის 40-იანი წლებიდან შუა დიალექტის საფუძველზე. სლოვაკური ენის უძველესი ძეგლები განეკუთვნება XV-XVI საუკუნეებს. დამწერლობას საფუძვლად უდევს ლათინური ანბანი.